CELEX: 31995R1096
Language: el
Date: 1995-05-15 00:00:00
Title: ΚΑΝΟΝΙΣΜΟΣ (ΕΚ) αριθ. 1096/95 ΤΗΣ ΕΠΙΤΡΟΠΗΣ της 15ης Μαΐου 1995 για τον καθορισμό του βαθμού στον οποίο μπορούν να γίνουν αποδεκτές οι αιτήσεις προκαθορισμού των επιστροφών στον τομέα του βοείου κρέατος

Avis juridique important

|

31995R1096

ΚΑΝΟΝΙΣΜΟΣ (ΕΚ) αριθ. 1096/95 ΤΗΣ ΕΠΙΤΡΟΠΗΣ της 15ης Μαΐου 1995 για τον καθορισμό του βαθμού στον οποίο μπορούν να γίνουν αποδεκτές οι αιτήσεις προκαθορισμού των επιστροφών στον τομέα του βοείου κρέατος  

Επίσημη Εφημερίδα αριθ. L 109 της 16/05/1995 σ. 0035 - 0035

ΚΑΝΟΝΙΣΜΟΣ (ΕΚ) αριθ. 1096/95 ΤΗΣ ΕΠΙΤΡΟΠΗΣ της 15ης Μαΐου 1995 για  τον καθορισμό του βαθμού στον οποίο μπορούν να γίνουν αποδεκτές οι αιτήσεις προκαθορισμού των  επιστροφών στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς  στον τομέα του βοείου κρέατος  (1), όπως τροποποιήθηκε τελευταία από τον κανονισμό (ΕΚ) αριθ.  424/95  (2), τον κανονισμό (ΕΟΚ) αριθ. 885/68 του Συμβουλίου της 28ης Ιουνίου 1968 για τον καθορισμό στον τομέα  του βοείου κρέατος, των γενικών κανόνων που αφορούν τη χορήγηση των επιστροφών κατά την εξαγωγή και  τα κριτήρια καθορισμού του ποσού τους  (3), όπως τροποποιήθηκε τελευταία από τον κανονισμό (ΕΟΚ)  αριθ. 427/77  (4), και ιδίως το άρθρο 5 παράγραφος 4 πρώτο εδάφιο, τον κανονισμό (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί ειδικών λεπτομερειών  εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος   (5), όπως τροποποιήθηκε τελευταία από τον κανονισμό (ΕΚ) αριθ. 1084/94  (6), και ιδίως το άρθρο 8α  παράγραφος 2, Εκτιμώντας: ότι ο κανονισμός (ΕΟΚ) αριθ. 2377/80 προβλέπει μέτρα προκειμένου να εξασφαλισθεί η τήρηση του  ποσοτικού περιορισμού των πιστοποιητικών με προκαθορισμό της επιστροφής των οποίων η διάρκεια  ισχύος υπερβαίνει τις 30 Ιουνίου 1995, σύμφωνα με τον κανονισμό (ΕΚ) αριθ. 974/95 της Επιτροπής   (7) 7 ότι οι ποσότητες για τις οποίες έχουν υποβληθεί από τις 9 έως τις 11 Μαΐου 1995 αιτήσεις για  προκαθορισμό των επιστροφών είναι μεγαλύτερες από την κανονική διάθεση που έχει παρατηρηθεί και  πρέπει, συνεπώς, να καθορισθεί ένα ποσοστό αποδοχής για τις ζητούμενες ποσότητες δυνάμει του  κανονισμού (ΕΚ) αριθ. 974/95, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αιτήσεις προκαθορισμού των επιστροφών που υποβάλλονται δυνάμει του  άρθρου 1 του κανονισμού (ΕΚ) αριθ. 974/95 κατά την περίοδο από 9 έως 11 Μαΐου 1995 γίνονται  αποδεκτές μέχρι ποσοστού 76,84  %. Άρθρο 2 Ο παρών κανονισμός αρχίζει να ισχύει στις 16 Μαΐου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 15 Μαΐου 1995. Για την Επιτροπή Franz FISCHLER Μέλος της Επιτροπής